5. ΝΟΜΟΣ υπ’ αριθ. 3127 της 8/10 Φεβρ. 1955 Περί διατάξεών τινων αφορωσών εις το  προσωπικόν των πολιτικών υπηρεσιών του Κράτους. Άρθρ. 1.-1.Η εν άρθρ. 12 του υπ’αριθ. 2500/1953 Ν.Δ/τος ως συνεπληρώθη δια του άρθρ. 2 παρ. 2 του Ν.Δ. 2980/54 προθεσμία αναστολής της ισχύος των άρθρ. 94 έως και 114 του Α.Ν. 1811/1951 παρατείνεται, αφ’ ής έληξε, μέχρι τέλους Δεκ. 1955. Κατά τον χρόνον της παρατάσεως ταύτης παραμένουσιν εν ισχύι αι εν άρθρ. 12 του Ν.Δ/τος 2500/1953 εξαιρέσεις. 2.Αι υπό των παρ. 1 και 2 του άρθρ. 5 του Ν.Δ.2980/1954 οριζόμεναι προθεσμίαι παρατείνονται επί έν εισέτι τρίμηνον από της λήξεώς των, το δε υπό της παρ. 2 του αυτού άρθρου προβλεπόμενον εφ’ άπαξ Β.Δ/μα θέλει εκδοθή τη προτάσει των Υπουργών Συντονισμού και Οικονομικών. Άρθρ.2.-1.Εις το έκτακτον προσωπικόν, του Ν.Δ. 2517/1953 καταβάλλεται ο βασικός μηνιαίος μισθός ο προβλεπόμενος υπό των εκάστοτε διατάξεων δια τους τακτικούς δημοσίους υπαλλήλους. 2.Εις τους εκ των εν τη προηγουμένη παραγράφω κεκτημένους πτυχίον Ανωτάτης Σχολής καταβάλλεται ο μισθός του 9ου βαθμού, και εις τους λοιπούς ο μισθός του 11ου βαθμού. Άρθρ.3.-(Τροποποιείται το α΄ εδάφιον της παρ. 2 του άρθρ. 2 του Νόμ. 1811/1951). Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 